Здравейте случаят е такъв, че поръчах телефон с определена памет през OLX и с уговорката че телефонът не е отварян и всички прилежащи към него аксесоари и зарядни са оригинални. В последствие получих продукт, различен от уговореното. При позвъняване на продавача ми беше отказано да получа парите си обратно като винаги разговорът умишлено беше отвеждан на варианта да заменя телефона с какъвто и да е, но не и да получа парите си. Та въпросът ми е имам ли право да получа парите си обратно.




Получих стока, различна от договорената с физическото лице (Продавачът). Какви са правата ми?
=============================================================================================

 

Здравейте, г-н Дафов, 


съгласно чл. 195 от Закона за задълженията и договорите, ако вещта има недостатъци, които съществено намаляват цената или годността за обикновеното или за предвиденото в договора употребление, можете да върнете вещта и да искате обратно цената заедно с разноските за продажбата, да задържите вещта и да искате намаляване на цената или да отстраните недостатъците за сметка на продавача. В този смисъл можете да искате възстановяване на заплатената цена и разноските, които сте направил. Възможно е да отправите и писмена покана до продавача в посочения смисъл. 


Поздрави,  

адв. Николина Митова  

0898 303092




Можете да се свържете с мен и по телефона.


Поздрави,  

адв. Митова  

0898 303092


